Legal Document

Category: 24

Text:
127. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθμ. 1166/Φ.2 της 5-22 Μαΐου 2008 (ΦΕΚ Β΄947) Τροποποίηση της υπ’ αριθμ. Ρ1/77900/1246/ 8.12.2000 (ΦΕΚ 4/τ.Β΄/9.1.2001) κοινής υπουργικής απόφασης Σύστασης Ειδικής Υπηρεσίας στο Υπουργείο Μεταφορών και Επικοινωνιών με τίτλο «Υπηρεσία Διαχείρισης Επιχειρησιακού Προγράμματος Σιδηρόδρομοι Αεροδρόμια Αστικές Συγκοινωνίες», όπως αυτή τροποποιήθηκε και συμπληρώθηκε με τις υπ’ αριθμ. 185/Φ2/29.1.2003 (ΦΕΚ 126/τ.Β΄/7.2.2003), 373/Φ2/11.2.2004 (ΦΕΚ 344/τ.Β΄/12.2.2004) και 1134/Φ2/4.5.2007 (ΦΕΚ 800/τ.Β΄/22.5.2007) όμοιες, με σκοπό την αναδιάρθρωσή της σύμφωνα με το άρθρο 5 του ν. 3614/2007. Έχοντας υπόψη: 1. Τις διατάξεις: α. Το ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007-2013» (ΦΕΚ 267/Α΄/3.12.2007) και ειδικότερα τα άρθρα 2, 4, 5, 7, 8, 18, 19, 21, 22 και 26 αυτού. β. Το ν. 2860/2000 «Διαχείριση, παρακολούθηση και έλεγχος του Κοινοτικού Πλαισίου Στήριξης και άλλες διατάξεις» (ΦΕΚ Α΄ 251/14.11.2000), όπως αυτός τροποποιήθηκε και ισχύει κάθε φορά. γ. Το άρθρο 90 του «Κώδικα Νομοθεσίας για την Κυβέρνηση και τα Κυβερνητικά Όργανα» που κυρώθηκε για το άρθρο πρώτο του π.δ. 63/2005 (ΦΕΚ 98/Α΄/22.4.2005). 2. Τον Κανονισμό (ΕΚ) 1083/2006 του Συμβουλίου της 11ης Ιουλίου 2006 περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) υπ’ αριθμ. 1260/1999. 3. Την υπ’ αριθμ. E(2001) 814/9.4.2001 απόφαση της Ευρωπαϊκής Επιτροπής για την έγκριση του Επιχειρησιακού Προγράμματος «Σιδηρόδρομοι Αεροδρόμια Αστικές Συγκοινωνίες» του Γ΄ ΚΠΣ όπως τροποποιήθηκε με τις υπ’ αριθμ. C(2001) 2010/26.7.2001 C(2003)44/17.1.2003, Ε(2004)5196/15.12.2004, Ε(2005)5657/15.12.2005 και Ε(2006) 6421/7.12.06 όμοιες αποφάσεις.  (Μετά τη σελ. 16,240) Σελ. 16,241 Τεύχος- Σελ. « Υπουργείο Υποδομών, Μεταφορών και Δικτύων » 21.Α.α.125-127 4. Την υπ’ αριθμ. Ε(2007) 5436/31.10.2007 απόφαση έγκρισης του Επιχειρησιακού Προγράμματος «Ενίσχυση της Προσπελασιμότητας» όπως ισχύει κάθε φορά. 5. Το γεγονός ότι από την απόφαση αυτή προκαλείται δαπάνη 50.400 ευρώ ετησίως η οποία θα αντιμετωπιστεί από πιστώσεις του κρατικού προϋπολογισμού, αποφασίζουμε:  Την τροποποίηση της υπ’ αριθμ. Ρ1/77900/1246/8.12.2000 (ΦΕΚ4/τ.Β΄/9.1.2001) κοινής υπουργικής απόφασης όπως αυτή τροποποιήθηκε και συμπληρώθηκε με τις υπ’ αριθμ. 185/Φ2/29.1.2003 (ΦΕΚ126/τ.Β΄/7.2.2003), 373/Φ2/11.2.2004 (ΦΕΚ 344/τ.Β΄/12.2.2004), 2552/Φ2/20.10.2004 (ΦΕΚ 1606/τ.Β΄/27.10.2004), 2404/Φ2/10.10.2005 (ΦΕΚ 1424/τ.Β΄/12.10.2005) και 1134/Φ2/4.5.2007 (ΦΕΚ 800/τ.Β΄/22.5.2007) όμοιες, ως ακολούθως: Άρθρο 1 Σύσταση Ειδικής Υπηρεσίας Η συσταθείσα με την υπ’ αριθμ. Ρ1/77900/1246/8.12.2000 (ΦΕΚ 4/τ.Β΄/9.1.2001) κοινή υπουργική απόφαση «Υπηρεσία Διαχείρισης Επιχειρησιακού Προγράμματος Σιδηρόδρομοι, Αεροδρόμια, Αστικές Συγκοινωνίες» στο Υπουργείο Μεταφορών και Επικοινωνιών, η οποία υπάγεται στον Γενικό Γραμματέα Μεταφορών και Επικοινωνιών, με βάση το άρθρο 5, παρ. 2, εδάφιο (α) του ν. 3614/2007, μετονομάζεται σε «Ενδιάμεση Διαχειριστική Αρχή Μεταφορών».  Σκοπός της υπηρεσίας είναι:  1. η άσκηση των αρμοδιοτήτων που ορίζονται στο ν. 2860/2000, 2. η άσκηση των αρμοδιοτήτων διαχείρισης, που αναλαμβάνει με βάση το άρθρο 5 του ν. 3614/2007 και σύμφωνα με το σύστημα διαχείρισης και ελέγχου του εδαφίου (γ) της παρ. 1 του άρθρου 2 του ν. 3614/2007 και την αρχή της χρηστής δημοσιονομικής διαχείρισης, στο πλαίσιο του επιχειρησιακού προγράμματος «Ενίσχυση της Προσπελασιμότητας» και για τους άξονες προτεραιότητας και τις κατηγορίες πράξεων αρμοδιότητας του Υπουργείου Μεταφορών και Επικοινωνιών, με την επιφύλαξη του άρθρου 4. 3. η άσκηση, με βάση το άρθρο 5 του ν. 3614/2007, καθηκόντων ενδιάμεσου φορέα διαχείρισης, κατά τα οριζόμενα στο άρθρο 4 του νόμου αυτού, για τις κατηγορίες πράξεων αρμοδιότητας του Υπουργείου Μεταφορών και Επικοινωνιών, οι οποίες περιλαμβάνονται σε περιφερειακά επιχειΣελ. 16,242 Τεύχος- Σελ. ρησιακά προγράμματα και αφορούν σε περιφέρειες μεταβατικής στήριξης. Οι εν λόγω αρμοδιότητες του ενδιάμεσου φορέα περιγράφονται στις αντίστοιχες κοινές υπουργικές αποφάσεις εκχώρησης αρμοδιοτήτων από τα περιφερειακά προγράμματα στον ενταύθα οριζόμενο ενδιάμεσο φορέα διαχείρισης και κατανέμονται μεταξύ των Μονάδων της, κατ’ αναλογία των αρμοδιοτήτων που ασκεί για την προγραμματική περίοδο 20072013. 4. η άσκηση, με βάση το άρθρο 5 του ν. 3614/2007, αρμοδιοτήτων στρατηγικού σχεδιασμού και συντονισμού της εφαρμογής των πράξεων του Υπουργείου Μεταφορών και Επικοινωνιών, καθώς και καθήκοντα διαχείρισης του εθνικού αναπτυξιακού προγράμματος του ίδιου Υπουργείου. Για την Ειδική Υπηρεσία «Ενδιάμεση Διαχειριστική Αρχή Μεταφορών» εφαρμόζονται οι ρυθμίσεις των άρθρων 5 και 18 του ν.  3614/2007. 21.Α.α.127 « Υπουργείο Υποδομών, Μεταφορών και Δικτύων » Άρθρο 2 Διάρθρωση Ειδικής Υπηρεσίας «Ενδιάμεση Διαχειριστική Αρχή Μεταφορών» Η Ενδιάμεση Διαχειριστική Αρχή Μεταφορών υπάγεται απευθείας στο Γενικό Γραμματέα Μεταφορών και Επικοινωνιών και συγκροτείται από τέσσερις (4) μονάδες, ως εξής: Α. Προγραμματισμού και Αξιολόγησης  Β. Παρακολούθησης και Διαχείρισης Πράξεων Γ. Επιτόπιων Επαληθεύσεων Δ. Οργάνωσης και Υποστήριξης Άρθρο 3 Αρμοδιότητες Μονάδων Ενδιάμεσης Διαχειριστικής Αρχής Μεταφορών Οι αρμοδιότητες της Ενδιάμεσης Διαχειριστικής Αρχής Μεταφορών ανά προγραμματική περίοδο κατανέμονται μεταξύ των Μονάδων της ως εξής: Ι. Μονάδα Α΄: Προγραμματισμού και Αξιολόγησης Ι.1 Προγραμματική περίοδος 2000-2006: Επιχειρησιακό Πρόγραμμα «Σιδηρόδρομοι Αεροδρόμια Αστικές Συγκοινωνίες» (i) Μεριμνά για τις προσαρμογές του συμπληρώματος προγραμματισμού μετά από συνεργασία με τις αρμόδιες υπηρεσίες και όργανα για τον προγραμματισμό και για την υποβολή του στην Επιτροπή Παρακολούθησης του επιχειρησιακού προγράμματος. Επεξεργάζεται και εισηγείται τα κριτήρια ένταξης των πράξεων στα μέτρα του επιχειρησιακού προγράμματος.  (ii) Συντάσσει τις ετήσιες και την τελική έκθεση του επιχειρησιακού προγράμματος και μεριμνά για την υποβολή τους στην Επιτροπή Παρακολούθησης, στη διαχειριστική αρχή του ΚΠΣ και τη διαβίβασή τους στην Ευρωπαϊκή Επιτροπή. (iii) Συνεργάζεται με τη διαχειριστική αρχή του ΚΠΣ και την Ευρωπαϊκή Επιτροπή στο πλαίσιο των αξιολογήσεων του Προγράμματος και παρέχει σε αυτές κάθε πληροφορία που ζητείται.  (iv) Οργανώνει και παρακολουθεί τη δημοσιότητα του επιχειρησιακού προγράμματος σε συνεργασία με τη διαχειριστική αρχή του ΚΠΣ. (v) Παρακολουθεί την πορεία εφαρμογής του επιχειρησιακού προγράμματος στα πλαίσια των κοινωνικοοικονομικών συνθηκών της περιφέρειας, των τεθέντων στόχων και ειδικότερα όσον αφορά τους ποσοτικοποιημένους δείκτες και των προοπτικών εξέλιξης και εισηγείται μέτρα αναθεώρησής του. Επίσης παρακολουθεί την πρόοδο συναφών με το επιχειρησιακό πρόγραμμα έργων. (vi) Συνεργάζεται με τη διαχειριστική αρχή του ΚΠΣ, την Επιτροπή Παρακολούθησης του επιχειρησιακού προγράμματος και την Ευρωπαϊκή Επιτροπή για την παροχή σε αυτές κάθε πληροφορίας που ζητείται στο πλαίσιο εφαρμογής του επιχειρησιακού προγράμματος. Μεριμνά για την εφαρμογή και εξειδίκευση όπου απαιτείται των απαραίτητων εργαλείων, προτύπων και προδιαγραφών για τη σωστή λειτουργία της ενδιάμεσης διαχειριστικής αρχής. Συνεργάζεται με άλλες αρμόδιες υπηρεσίες και δημόσιους φορείς για θέματα του επιχειρησιακού προγράμματος. (vii) Μεριμνά, σε συνεργασία με τις υπόλοιπες μονάδες, για την επεξεργασία και εισήγηση θεμάτων στην Επιτροπή Παρακολούθησης του επιχειρησιακού προγράμματος στα πλαίσια του κανονισμού λειτουργίας της.  (viii) Μεριμνά για την αποστολή στην Ευρωπαϊκή Επιτροπή όλων των τυποποιημένων αρχείων (flat files) που προβλέπονται για την ηλεκτρονική διασύνδεση με την Επιτροπή για το επιχειρησιακό πρόγραμμα στα πλαίσια του προγραμματισμού. Ι.2 Προγραμματική περίοδος 2007-2013: Επιχειρησιακό Πρόγραμμα Ενίσχυση της Προσπελασιμότητας - αρμοδιότητες στα πλαίσια του άρθρου 1, σημείο 2 της παρούσης  (i) Προβαίνει στην αναγκαία εξειδίκευση των αξόνων προτεραιότητας, που διαχειρίζεται, σύμφωνα με τις κατευθύνσεις της Εθνικής Αρχής Συντονισμού και σε συνεργασία με τη Ειδική Υπηρεσία Διαχείρισης του Επιχειρησιακού Προγράμματος Ενίσχυση της Προσπελασιμότητας. (ii) Εισηγείται, σε συμφωνία με την Ειδική Υπηρεσία Διαχείρισης του Επιχειρησιακού Προγράμματος Ενίσχυση της Προσπελασιμότητας, στην Επιτροπή Παρακολούθησης τα κριτήρια ένταξης των πράξεων στους άξονες προτεραιότητας που διαχειρίζεται  (iii) Οργανώνει και παρακολουθεί, σε συνεργασία με την Ειδική Υπηρεσία Διαχείρισης του Επιχειρησιακού Προγράμματος Ενίσχυση της Προσπελασιμότητας, τη δημοσιότητα των αξόνων προτεραιότητας και κατηγοριών πράξεων του προγράμματος που διαχειρίζεται, σύμφωνα με τις κατευθύνσεις της Εθνικής Αρχής Συντονισμού. (iv) Μεριμνά ώστε να διαδίδονται όσο το δυνατό ευρύτερα οι πληροφορίες σχετικά με τις ευκαιρίες χρηματοδότησης μέσω των αξόνων προτεραιότητας του προγράμματος, που είναι αρμόδια. Στο πλαίσιο αυτό εμπλέκει στα μέτρα πληροφόρησης και δημοσιότητας εθνικές, περιφερειακές και τοπικές αρχές, οικονομικούς και κοινωνικούς εταίρους, κλαδικές και επαγγελματικές ενώσεις.  (Μετά τη σελ. 16,242) Σελ. 16,243 Τεύχος- Σελ. « Υπουργείο Υποδομών, Μεταφορών και Δικτύων » 21.Α.α.127 (v) Συντάσσει, τις ετήσιες και τελικές εκθέσεις εκτέλεσης των αξόνων προτεραιότητας και κατηγοριών πράξεων του προγράμματος που διαχειρίζεται τις οποίες υποβάλλει στην Ειδική Υπηρεσία Διαχείρισης του Επιχειρησιακού Προγράμματος Ενίσχυση της Προσπελασιμότητας. (vi) Συνεργάζεται με την Ειδική Υπηρεσία Διαχείρισης του Επιχειρησιακού Προγράμματος Ενίσχυση της Προσπελασιμότητας για την οργάνωση των αξιολογήσεων επιχειρησιακού προγράμματος σύμφωνα με τις κατευθύνσεις της Εθνικής Αρχής Συντονισμού. Παρακολουθεί την αξιολόγηση των αξόνων προτεραιότητας και κατηγοριών πράξεων, που διαχειρίζεται, και λαμβάνει τα κατάλληλα μέτρα για την αξιοποίηση των συμπερασμάτων τους. (vii) Παρακολουθεί την πορεία εφαρμογής των αξόνων προτεραιότητας και πράξεων αρμοδιότητάς της και ειδικότερα τη χρηματοοικονομική πρόοδό τους, τους ποσοτικοποιημένους δείκτες και τις προοπτικές εξέλιξής τους και συνεργάζεται με την Ειδική Υπηρεσία Διαχείρισης του επιχειρησιακού προγράμματος Ενίσχυση της Προσπελασιμότητας, για την υποβολή προτάσεων αναθεώρησής τους. Σε συμφωνία με την ανωτέρω Υπηρεσία, είναι αρμόδια για την τελική διαμόρφωση των σχετικών προτάσεων, όσον αφορά στους άξονες προτεραιότητας και κατηγορίες πράξεων αρμοδιότητάς της. (viii) Συντάσσει τις αναγκαίες αναφορές για την προετοιμασία της ετήσιας εξέτασης του επιχειρησιακού προγράμματος, στην οποία η Ενδιάμεση Διαχειριστική Αρχή συμμετέχει, ενημερώνει την Επιτροπή Παρακολούθησης για τα αποτελέσματά της και παρακολουθεί τη συνέχεια που δίνεται στα σχόλια της Ευρωπαϊκής Επιτροπής.  (ix) Συνεργάζεται με την ειδική υπηρεσία διαχείρισης του Επιχειρησιακού Προγράμματος Ενίσχυση της Προσπελασιμότητας, την εθνική αρχή συντονισμού και την Επιτροπή και παρέχει σε αυτές κάθε πληροφορία που ζητείται. (x) Υποστηρίζει την αποστολή και τις εργασίες της Επιτροπής Παρακολούθησης και παρέχει σε αυτή τα απαιτούμενα έγγραφα και πληροφορίες, τα οποία καθιστούν δυνατή την παρακολούθηση της ποιότητας υλοποίησης των αξόνων προτεραιότητας και των κατηγοριών πράξεων του προγράμματος αρμοδιότητάς της, σε σχέση με τους στόχους τους.  (xi) Μεριμνά για την εφαρμογή και εξειδίκευση των οριζομένων στην κοινή υπουργική απόφαση έγκρισης της Στρατηγικής Μελέτης Περιβαλλοντικών Επιπτώσεων του προγράμματος στο πλαίσιο υλοποίησης του.  Σελ. 16,244 Τεύχος- Σελ. (xii) Μεριμνά για την επιβεβαίωση της διαχειριστικής επάρκειας των δυνητικών δικαιούχων του επιχειρησιακού προγράμματος, με βάση τα προβλεπόμενα στο σύστημα επιβεβαίωσης της διαχειριστικής επάρκειας των δικαιούχων. (xiii) Προγραμματίζει και προετοιμάζει, σε συνεργασία με τη Μονάδα Β, τις προσκλήσεις για την υποβολή αιτήσεων χρηματοδότησης στους άξονες προτεραιότητας που διαχειρίζεται, λαμβάνοντας υπόψη τους ειδικότερους στόχους και δείκτες που πρέπει να επιτευχθούν μέσω του κάθε άξονα, την πορεία των ήδη ενταγμένων πράξεων καθώς και τυχόν πρότερες ενέργειες που απαιτούνται για την έκδοση πρόσκλησης. (xiv) Εκδίδει τις προσκλήσεις για την υποβολή αιτήσεων χρηματοδότησης, από τους άξονες προτεραιότητας που διαχειρίζεται, τις οποίες κοινοποιεί στη ΔΑ ΕΠ Ενίσχυση Προσπελασιμότητας, σύμφωνα με τα οριζόμενα στο άρθρο 3 της κοινής υπουργικής απόφασης Εκχώρησης Αρμοδιοτήτων Διαχείρισης Πράξεων του εν λόγω ΕΠ στην Ενδιάμεση Διαχειριστική Αρχή Μεταφορών. 21.Α.α.127 « Υπουργείο Υποδομών, Μεταφορών και Δικτύων » (xv) Παρέχει προς τους δυνητικούς δικαιούχους, σαφείς και λεπτομερείς πληροφορίες τουλάχιστον σχετικά με: (α) τους όρους επιλεξιμότητας τους οποίους πρέπει να πληρούν οι προτεινόμενες πράξεις προκειμένου να ενταχθούν για χρηματοδότηση στο πλαίσιο του επιχειρησιακού προγράμματος. (β) τις διαδικασίες για την εξέταση των αιτήσεων χρηματοδότησης και τις σχετικές χρονικές περιόδους, (γ) τα κριτήρια για την ένταξη των προς χρηματοδότηση πράξεων. (δ) τα αρμόδια στελέχη της Ενδιάμεσης Διαχειριστικής Αρχής τα οποία μπορούν να παρέχουν πληροφορίες σχετικά με την πρόσκληση. (ε) την υποχρέωση δημοσιοποίησης, εφόσον η πρόταση επιλεγεί, του τίτλου της πράξης, του δικαιούχου και του ποσού της δημόσιας χρηματοδότησης που χορηγείται. (xvi) Συγκεντρώνει και ελέγχει την πληρότητα όλων των προτάσεων που υποβάλλονται.  (xvii) Αξιολογεί τις προτάσεις που υποβάλλονται, εφαρμόζοντας τα εγκεκριμένα από την Επιτροπή Παρακολούθησης κριτήρια ένταξης.  (xviii) Μεριμνά για την έκδοση της απόφασης ένταξης των πράξεων στους άξονες προτεραιότητας του επιχειρησιακού προγράμματος, μετά την ολοκλήρωση της διαδικασίας διατύπωσης γνώμης και την ολοκλήρωση της διαδικασίας έκδοσης συμφώνου αποδοχής όρων ένταξης, καθώς και για την έκδοση τροποποιήσεων της απόφασης ένταξης. Μεριμνά για τη δημοσιοποίηση των σχετικών αποφάσεων στην οικεία ιστοσελίδα της Ενδιάμεσης Διαχειριστικής Αρχής. Οι ανωτέρω αποφάσεις εκδίδονται από τον Γενικό Γραμματέα Μεταφορών και Επικοινωνιών. (xix) Έχει την ευθύνη για την ακρίβεια, την ποιότητα και πληρότητα των στοιχείων που καταχωρεί στο ΟΠΣ. (xx) Παρέχει στην Αρχή Πιστοποίησης όλες τις αναγκαίες πληροφορίες σχετικά με τις διαδικασίες και τις επαληθεύσεις που πραγματοποιούνται σε σχέση με κάθε δαπάνη των πράξεων που διαχειρίζεται, για σκοπούς πιστοποίησης. (xxi) Σε συμφωνία με την Ειδική Υπηρεσία Διαχείρισης του Επιχειρησιακού Προγράμματος Ενίσχυση της Προσπελασιμότητας, παρέχει στην Επιτροπή, κατόπιν γραπτού σχετικού αιτήματος της, τις πληροφορίες που αναφέρονται στο Παράρτημα ΙΙΙ του Καν. (1828/2006), εντός δεκαπέντε εργάσιμων ημερών από την παραλαβή του αιτήματος ή εντός οποιασδήποτε άλλης συμφωνημένης περιόδου, με σκοπό τον έλεγχο εγγράφων για τη διενέργεια επιτόπιων ελέγχων. (xxii) Υποβάλλει στην Ειδική Υπηρεσία Διαχείρισης του Επιχειρησιακού Προγράμματος Ενίσχυση της Προσπελασιμότητας εξαμηνιαίες εκθέσεις ποιοτικής ανάλυσης της προόδου που επιτεύχθηκε στους άξονες προτεραιότητας και κατηγορίες πράξεων που διαχειρίζεται, σύμφωνα με τις απαιτήσεις του συστήματος διαχείρισης και ελέγχου.  (xxiii) Εξειδικεύει τους στρατηγικούς στόχους του ΕΣΠΑ για τον τομέα αρμοδιότητας του Υπουργείου Μεταφορών συνεργαζόμενη με την Εθνική Αρχή Συντονισμού. Παρέχει στις εμπλεκόμενες Διαχειριστικές Αρχές τις εξειδικευμένες κατευθύνσεις και προτεραιότητες για την ικανοποίηση των στρατηγικών στόχων του τομέα αρμοδιότητας Υπουργείου Μεταφορών. (xxiv) Συλλέγει τα στοιχεία που αφορούν την υλοποίηση των έργων αρμοδιότητας Υπουργείου Μεταφορών. Συνθέτει τις πληροφορίες αυτές και ενημερώνει την Εθνική Αρχή Συντονισμού για την πρόοδο επίτευξης των προτεραιοτήτων και στόχων του ΕΣΠΑ στον τομέα αρμοδιότητας του Υπουργείου Μεταφορών. ΙΙ. Μονάδα Β: Παρακολούθησης και Διαχείρισης Πράξεων IΙ.1 Προγραμματική περίοδος 2000-2006: Επιχειρησιακό Πρόγραμμα «Σιδηρόδρομοι Αεροδρόμια Αστικές Συγκοινωνίες» (i) Μεριμνά για την εφαρμογή των διαδικασιών ένταξης των πράξεων στα μέτρα του επιχειρησιακού προγράμματος. Στο πλαίσιο αυτό: (α) Μεριμνά για την ενημέρωση των κατηγοριών τελικών δικαιούχων που προβλέπονται στο συμπλήρωμα προγραμματισμού με βάση τις οδηγίες της διαχειριστικής αρχής του ΚΠΣ.  (β) Συγκεντρώνει και ελέγχει την πληρότητα των στοιχείων των προτάσεων που υποβάλλονται. (γ) Αξιολογεί τις προτάσεις που υποβάλλονται, εφαρμόζοντας τα κριτήρια ένταξης των πράξεων στα μέτρα του επιχειρησιακού προγράμματος. (δ) Μεριμνά για την έκδοση των αποφάσεων ένταξης των πράξεων στα μέτρα του επιχειρησιακού προγράμματος μετά την ολοκλήρωση της διαδικασίας διατύπωσης γνώμης της διαχειριστικής αρχής του ΚΠΣ και των αρμοδίων Υπουργείων. Για τα έργα που η εκτέλεσή τους διέπεται από το ν. 1418/1984 εξετάζει και προτείνει τα στάδια εξέλιξης για τα οποία απαιτείται προέγκριση. (ii) Μεριμνά για την κατ’ αρχήν αξιολόγηση των προτάσεων έργων που υποβάλλονται στο Ταμείο Συνοχής και εμπίπτουν στην αρμοδιότητα της Υπηρεσίας. (Μετά τη σελ. 16,244) Σελ. 16,245 Τεύχος- Σελ. « Υπουργείο Υποδομών, Μεταφορών και Δικτύων » 21.Α.α.127 (iii) Συγκεντρώνει και ελέγχει τα στοιχεία παρακολούθησης εκτέλεσης των πράξεων (μηνιαία δελτία δήλωσης δαπανών και εξαμηνιαία δελτία παρακολούθησης) που υποβάλλουν οι τελικοί δικαιούχοι και μεριμνά για την καταχώρισή τους στο ΟΠΣ. Συνεργάζεται με τη Διαχειριστική Αρχή του ΚΠΣ και την Αρχή Πιστοποίησης για το περιεχόμενο των στοιχείων που υποβάλλουν οι τελικοί δικαιούχοι. (iv) Παρακολουθεί τους τελικούς δικαιούχους σχετικά με την τήρηση των υποχρεώσεων που έχουν αναλάβει, καθώς και την πορεία των πράξεων που εκτελούν, ιδίως όσον αφορά το φυσικό, τεχνικό και οικονομικό αντικείμενο, το χρονοδιάγραμμα και τις προοπτικές του, καθώς και τις υποχρεώσεις για τη δημοσιότητα, την τήρηση χωριστής λογιστικής μερίδας για το έργο και την τήρηση των πολιτικών. (v) Διενεργεί επιτόπιες επιθεωρήσεις με τις οποίες επαληθεύεται η πρόοδος του έργου σύμφωνα με τους όρους της απόφασης ένταξης. Συντάσσει σχετική έκθεση την οποία καταχωρεί στο ΟΠΣ.  (vi) Μετά τη γνωστοποίηση ολοκλήρωσης της πράξης από τον τελικό δικαιούχο προβαίνει σε διοικητικό έλεγχο όλων των δικαιολογητικών εγγράφων και ανάλογα με τη φύση της πράξης επαληθεύει και επιτοπίως την παράδοση του φυσικού αντικειμένου της πράξης και το λειτουργικό αποτέλεσμα αυτής και εκδίδει τη βεβαίωση τήρησης υποχρεώσεων τελικού δικαιούχου. (vii) Παρακολουθεί την πορεία εφαρμογής των μέτρων και τις προοπτικές τους και επεξεργάζεται προτάσεις βελτίωσης. ΙΙ.2 Προγραμματική περίοδος 2007-2013: Επιχειρησιακό Πρόγραμμα Ενίσχυση της Προσπελασιμότητας - αρμοδιότητες στα πλαίσια του άρθρου 1, σημείο 2 της παρούσης  (i) Παρακολουθεί την πορεία υλοποίησης των συγχρηματοδοτούμενων πράξεων και μεριμνά για την υλοποίηση τους με βάση την απόφαση ένταξης και τις αναληφθείσες νομικές δεσμεύσεις, καθώς και για τη συμμόρφωσή τους με τους ισχύοντες κοινοτικούς και εθνικούς κανόνες καθ’ όλη την περίοδο της υλοποίησης τους. Στο πλαίσιο αυτό: (α) Συλλέγει τις περιοδικές εκθέσεις προόδου που υποβάλλουν οι δικαιούχοι, παρακολουθεί συστηματικά και μέσω επιτόπιων επαληθεύσεων το χρονοδιάγραμμα και την πορεία υλοποίησης των συγχρηματοδοτούμενων πράξεων. (β) Εντοπίζει προβλήματα κατά τη διάρκεια υλοποίησης των πράξεων και μεριμνά για την έγκαιρη επίλυση τους. (γ) Συντάσσει και καταχωρεί στο ΟΠΣ τα δελτία παρακολούθησης της προόδου των πράξεων.  Σελ. 16,246 Τεύχος- Σελ. (δ) Εξετάζει το βαθμό επίτευξης των ετήσιων ποσοτικών στόχων των πράξεων, σύμφωνα με τις αρχικά αναληφθείσες νομικές δεσμεύσεις. Σε περίπτωση απόκλισης από τους όρους της απόφασης ένταξης ή χρονικών καθυστερήσεων μεγαλύτερων των έξι μηνών σε σχέση με την προγραμματισθείσα πρόοδο, προβαίνει σε επανεξέταση της πράξης και στην περίπτωση αδικαιολόγητων αποκλίσεων, δύναται να εισηγηθεί την ανάκληση της απόφασης ένταξης. Οι αποφάσεις ένταξης πράξεων που ανακαλούνται δημοσιεύονται στην κεντρική ιστοσελίδα του ΕΣΠΑ.  (ε) Παρακολουθεί τους δικαιούχους σχετικά με την τήρηση των υποχρεώσεων που έχουν αναλάβει, την πορεία των πράξεων που εκτελούν, τις υποχρεώσεις για τη δημοσιότητα, την τήρηση χωριστής λογιστικής μερίδας ή επαρκούς λογιστικής κωδικοποίησης και την τήρηση των πολιτικών σύμφωνα με τις ισχύουσες διατάξεις και τις οδηγίες και κατευθύνσεις της Εθνικής Αρχής Συντονισμού.  (στ) Μεριμνά για την έκδοση της απόφασης της ολοκλήρωσης της πράξης. 21.Α.α.127 « Υπουργείο Υποδομών, Μεταφορών και Δικτύων » (ζ) Τηρεί πλήρη φάκελο έργου κατά τα προβλεπόμενα στο σύστημα διαχείρισης και ελέγχου. (ii) Υποβάλλει στην Επιτροπή τις απαιτούμενες για τα μεγάλα έργα πληροφορίες με βάση το άρθρο 40 του Κανονισμού. (iii) Διενεργεί διοικητικές επαληθεύσεις κατά τα προβλεπόμενα στο άρθρο 8 του ν. 3614/2006 προκειμένου να επιβεβαιωθεί η παράδοση των συγχρηματοδοτούμενων προϊόντων και υπηρεσιών και η πραγματική πραγματοποίηση των δαπανών που δηλώνουν οι δικαιούχοι καθώς και η συμμόρφωση των πράξεων προς τους εθνικούς και κοινοτικούς κανόνες. Στο πλαίσιο αυτό συλλέγει τα δελτία δήλωσης δαπανών που υποβάλλονται από τους δικαιούχους και τις καταχωρεί στο ΟΠΣ, μετά από τη διενέργεια διοικητικής επαλήθευσης σε κάθε δήλωση δαπάνης, κατά την οποία επιβεβαιώνεται με τα κατάλληλα έγγραφα, ότι:  - η δηλωθείσα δαπάνη είναι πραγματική, - τα προϊόντα ή οι υπηρεσίες έχουν παραδοθεί σύμφωνα με την απόφαση ένταξης, - οι δηλώσεις δαπανών από τους δικαιούχους είναι ακριβείς, - η πράξη και η δαπάνη είναι σύμφωνες με το εθνικό και κοινοτικό δίκαιο,  - τηρήθηκαν οι κατάλληλες διαδικασίες για την αποφυγή διπλής χρηματοδότησης της δαπάνης από άλλα κοινοτικά ή εθνικά χρηματοδοτικά μέσα ή από άλλη προγραμματική περίοδο.  Στην περίπτωση μεγάλου πλήθους δικαιολογητικών εγγράφων είναι δυνατόν να πραγματοποιούνται δειγματοληπτικές επαληθεύσεις βάσει μεθόδου δειγματοληψίας κατά τα προβλεπόμενα στο Σύστημα Διαχείρισης και Ελέγχου. (iv) Τηρεί αρχεία στο ΟΠΣ για τις επαληθεύσεις που διενεργεί σύμφωνα με τα πρότυπα και διαδικασίες του συστήματος διαχείρισης και ελέγχου.  (v) Προβαίνει στην ακύρωση μέρους ή του συνόλου της δημόσιας συνεισφοράς της πράξης, η οποία επιβάλλεται βάσει επαλήθευσης σύμφωνα με τις διαδικασίες που προβλέπονται στο άρθρο 26 του ν. 3614/2007 και στις κανονιστικές πράξεις που εκδίδονται κατ΄ εξουσιοδότηση αυτού, καταχωρώντας τις αντίστοιχες λογιστικές εγγραφές στο ΟΠΣ και ενημερώνει σχετικά τη Διαχειριστική Αρχή του ΕΠ Ενίσχυση Προσπελασιμότητας. (vi) Σε περιπτώσεις που διαπιστωθεί βάσει των επαληθεύσεων που διενεργεί αχρεωστήτως καταβληθείσα δαπάνη, εισηγείται στον αρμόδιο διατάκτη της σχετικής δαπάνης την έκδοση απόφασης ανάκτησης αχρεωστήτως καταβληθέντων ποσών και ενημερώνει σχετικά τη ΔΑ του ΕΠ Ενίσχυση Προσπελασιμότητας. (vii) Παρέχει στη Μονάδα Γ τα απαιτούμενα στοιχεία για την υποβολή απαντήσεων στα σχετικά πορίσματα ελέγχου των αρμόδιων εθνικών και κοινοτικών ελεγκτικών οργάνων.  (viii) Εξειδικεύει, όπου απαιτείται, τις απαιτήσεις για τη διασφάλιση της τήρησης όλων των εγγράφων σχετικά με τις δαπάνες και τους ελέγχους κατά τα οριζόμενα στο άρθρο 90 του Κανονισμού σύμφωνα με τα προβλεπόμενα στο σύστημα διαχείρισης και ελέγχου. (ix) Εξειδικεύει, όπου απαιτείται, τις απαιτήσεις τήρησης στοιχείων στο επίπεδο των δικαιούχων για τη διασφάλιση επαρκούς διαδρομής ελέγχου, σύμφωνα με τα προβλεπόμενα στο σύστημα διαχείρισης και ελέγχου. (x) Μεριμνά για την επικαιροποίηση της μελέτης κόστους-οφέλους των έργων που παράγουν έσοδα, μετά την ολοκλήρωσή τους, και παρακολουθεί τα έσοδα των έργων που δεν είναι δυνατό να εκτιμηθούν εκ των προτέρων. (xi) Μεριμνά για την παροχή στοιχείων προόδου εκτέλεσης των πράξεων στις αρμόδιες για τη χρηματοδότηση δημόσιες υπηρεσίες. (xii) Έχει την ευθύνη για την ακρίβεια, την ποιότητα και πληρότητα των στοιχείων που καταχωρεί στο ΟΠΣ σύμφωνα με τα προβλεπόμενα στο σύστημα διαχείρισης και ελέγχου. ΙΙΙ. Μονάδα Γ: Επιτόπιων Επαληθεύσεων IΙI.1 Προγραμματική περίοδος 2000-2006: Επιχειρησιακό Πρόγραμμα «Σιδηρόδρομοι Αεροδρόμια Αστικές Συγκοινωνίες» (i) Μεριμνά για την πραγματοποίηση των ελέγχων σε πράξεις που είναι ενταγμένες στο επιχειρησιακό πρόγραμμα και του Ταμείου Συνοχής. Ειδικότερα, κατά τη διαδικασία της εκτέλεσης των πράξεων ή μετά την ολοκλήρωσή τους ελέγχει: - Τη νομιμότητα των πράξεων, τη νομιμότητα και κανονικότητα των δαπανών και την τήρηση των διαδικασιών - Την αξιοπιστία των πληροφοριών και οικονομικών στοιχείων που δηλώνονται από τον τελικό δικαιούχο στα μηνιαία και τριμηνιαία/εξαμηνιαία δελτία παρακολούθησης - Την τήρηση των δεσμεύσεων που έχει αναλάβει ο τελικός δικαιούχος κατά την ένταξη του έργου στο επιχειρησιακό πρόγραμμα και  - Την τήρηση των κανόνων δημοσιότητας. Οι έλεγχοι διενεργούνται από ελεγκτικό όργανο, στο οποίο μπορούν να συμμετέχουν και στελέχη άλλων μονάδων της διαχειριστικής αρχής.  (ii) Συντάσσει εκθέσεις ελέγχου και μεριμνά για την καταχώρηση των πορισμάτων ελέγχων στο ΟΠΣ και την κοινοποίησή τους στην Αρχή Πιστοποίησης, την Επιτροπή Δημοσιονομικού Ελέγχου του Υπουργείου Οικονομικών και τον τελικό δικαιούχο. (Μετά τη σελ. 16,246) Σελ. 16,247 Τεύχος- Σελ. « Υπουργείο Υποδομών, Μεταφορών και Δικτύων » 21.Α.α.127 (iii) Αξιολογεί τα αποτελέσματα των ελέγχων και εισηγείται την λήψη των απαραίτητων μέτρων για τη βελτίωση του συστήματος διαχείρισης και ελέγχου και για την υποστήριξη των τελικών δικαιούχων προκειμένου να ανταποκρίνονται στις υποχρεώσεις τους. (iv) Στις περιπτώσεις που υπάρχουν βάσιμες ενδείξεις για την ύπαρξη παρατυπιών μεριμνά για την άμεση συγκρότηση ελεγκτικού οργάνου και τη διενέργεια έκτακτου ελέγχου, σύμφωνα με τα οριζόμενα στην παρ. 6 του άρθρου 6 του ν. 2860/2000. (v) Μεριμνά για την έκδοση των πράξεων και την πραγματοποίηση των διαδικασιών εφαρμογής του Εθνικού Συστήματος Δημοσιονομικών Διορθώσεων της υπ’ αριθμ. 907/052/2.7.2003 (ΦΕΚ 878 Β΄/2.7.2003) κοινής υπουργικής απόφασης, όπως κάθε φορά ισχύει. (vi) Συνεργάζεται με τα αρμόδια εθνικά και κοινοτικά ελεγκτικά όργανα και την Εθνική Αρχή Συντονισμού για την υποβολή των σχετικών απαντήσεων στα σχετικά πορίσματα ελέγχου.  (vii) Για τα έργα που η εκτέλεσή τους διέπεται από το ν. 1418/1984, προβαίνει σε προέγκριση των σταδίων εξέλιξής τους που αναφέρονται στην απόφαση ένταξης.  ΙIΙ.2 Προγραμματική περίοδος 2007-2013: Επιχειρησιακό Πρόγραμμα Ενίσχυση της Προσπελασιμότητας - αρμοδιότητες στα πλαίσια του άρθρου 1, σημείο 2 της παρούσης  (i) Προβαίνει σε εξέταση των σταδίων εξέλιξης δημοσίων συμβάσεων και ιδίως κατά τη διαδικασία διακήρυξης, ανάθεσης και τροποποίησης σύμβασης. Η Ενδιάμεση Διαχειριστική Αρχή εκφράζει γνώμη εντός δέκα πέντε (15) ημερών από τη λήψη των σχετικών στοιχείων ή εντός είκοσι (20) ημερών σε περιπτώσεις συμβάσεων άνω των είκοσι πέντε εκατομμυρίων ευρώ. Η σύμφωνη γνώμη της Ενδιάμεσης Διαχειριστικής Αρχής αποτελεί όρο για τη χρηματοδότηση της πράξης. Για την εξέταση των σταδίων εξέλιξης δημοσίων συμβάσεων δύναται να ορίζεται ομάδα εξειδικευμένων στελεχών της Ειδικής Υπηρεσίας.  (ii) Διενεργεί επιτόπιες επαληθεύσεις κατά τα προβλεπόμενα στο άρθρο 8 του ν. 3614/2006 προκειμένου να επιβεβαιωθεί η παράδοση των συγχρηματοδοτούμενων προϊόντων και υπηρεσιών και η πραγματική πραγματοποίηση των δαπανών που δηλώνουν οι δικαιούχοι, η τήρηση χωριστής λογιστικής μερίδας ή επαρκούς λογιστικής κωδικοποίησης καθώς και η συμμόρφωση των πράξεων προς τους εθνικούς και κοινοτικούς κανόνες.  Σελ. 16,248 Τεύχος- Σελ. (iii) Προβαίνει στη διενέργεια έκτακτης επιτόπιας επαλήθευσης, εφόσον έχει σοβαρές ενδείξεις για την ύπαρξη παραβάσεων εθνικού ή κοινοτικού δικαίου, ενημερώνει την Αρχή Πιστοποίησης και όπου απαιτείται ζητά την αναστολή χρηματοδότησης της πράξης από την αρμόδια υπηρεσία.  (iv) Συντάσσει τις εκθέσεις επιτόπιας επαλήθευσης που διενεργεί και εισηγείται την έγκρισή της από το αρμόδιο όργανο. Τηρεί αρχεία στο ΟΠΣ για τις επιτόπιες επαληθεύσεις που πραγματοποιούνται και για την παρακολούθηση τυχόν ευρημάτων, σύμφωνα με τα πρότυπα και διαδικασίες του συστήματος διαχείρισης και ελέγχου.  (v) Στην περίπτωση που οι επιτόπιες επαληθεύσεις διενεργούνται δειγματοληπτικά, τηρεί αρχεία που περιγράφουν και τεκμηριώνουν τη δειγματοληπτική μέθοδο και καθορίζουν τις πράξεις ή τις συναλλαγές που επιλέγονται προς επαλήθευση. Καθορίζει το μέγεθος του δείγματος, προκειμένου να αποκτήσει εύλογη βεβαιότητα ως προς τη νομιμότητα και κανονικότητα των σχετικών πράξεων, όσον αφορά το επίπεδο κινδύνου που διαπιστώνεται τον τύπο των σχετικών δικαιούχων και πράξεων σύμφωνα με τους κανόνες του συστήματος διαχείρισης και ελέγχου. Επανεξετάζει τη μέθοδο δειγματοληψίας σε ετήσια βάση. 21.Α.α.127 « Υπουργείο Υποδομών, Μεταφορών και Δικτύων » (vi) Προβαίνει στην ακύρωση μέρους ή του συνόλου της δημόσιας συνεισφοράς της πράξης, η οποία επιβάλλεται βάσει επαλήθευσης σύμφωνα με τις διαδικασίες που προβλέπονται στο άρθρο 26 του ν. 3614/2007 και στις κανονιστικές πράξεις που εκδίδονται κατ΄ εξουσιοδότηση αυτού, καταχωρώντας τις αντίστοιχες λογιστικές εγγραφές στο ΟΠΣ και ενημερώνει σχετικά τη ΔΑ του ΕΠ Ενίσχυση Προσπελασιμότητας. (vii) Σε περιπτώσεις που διαπιστωθεί, βάσει των επαληθεύσεων που διενεργεί, αχρεωστήτως καταβληθείσα δαπάνη, εισηγείται στον αρμόδιο διατάκτη της σχετικής δαπάνης για την έκδοση απόφασης ανάκτησης αχρεωστήτως καταβληθέντων ποσών και ενημερώνει σχετικά τη ΔΑ του ΕΠ Ενίσχυση Προσπελασιμότητας. (viii) Συνεργάζεται με τη Μονάδα Β΄ για την έκδοση της απόφασης ολοκλήρωσης της πράξης. (ix) Συνεργάζεται με τα αρμόδια εθνικά και κοινοτικά ελεγκτικά όργανα, την Ειδική Υπηρεσία Διαχείρισης του επιχειρησιακού προγράμματος «Ενίσχυση της Προσπελασιμότητας» και την Εθνική Αρχή Συντονισμού για την υποβολή απαντήσεων στα σχετικά πορίσματα ελέγχου.  (x) Έχει την ευθύνη για την ακρίβεια, την ποιότητα και πληρότητα των στοιχείων που καταχωρεί στο ΟΠΣ σύμφωνα με τους κανόνες του συστήματος διαχείρισης και ελέγχου.  ΙV. Μονάδα Δ: Οργάνωσης και Υποστήριξης ΙV.1 Προγραμματική περίοδος 2000-2006: Επιχειρησιακό Πρόγραμμα «Σιδηρόδρομοι Αεροδρόμια Αστικές Συγκοινωνίες» (i) Μεριμνά για την κατάρτιση του προγράμματος ενεργειών Τεχνικής Βοήθειας – Στήριξης, σε συνεργασία με τις άλλες μονάδες και την υποβολή του προς έγκριση. Εκτελεί τα έργα Τεχνικής Βοήθειας με τελικό δικαιούχο την Ενδιάμεση Διαχειριστική Αρχή και τηρεί τα στοιχεία φυσικού και οικονομικού αντικειμένου των έργων αυτών. (ii) Οργανώνει και λειτουργεί το γραφείο ΟΠΣ, το οποίο σε συνεργασία με την αντίστοιχη υπηρεσία της Διαχειριστικής Αρχής του ΚΠΣ, έχει την ευθύνη για την ορθή και απρόσκοπτη λειτουργία του ΟΠΣ στην Ενδιάμεση Διαχειριστική Αρχή και παρέχει υποστήριξη προς τους χρήστες και τους τελικούς δικαιούχους για την ορθή χρήση και λειτουργία του. Παρέχει τεχνική υποστήριξη και εκπαίδευση στο προσωπικό της Ενδιάμεσης Διαχειριστικής Αρχής για τη λειτουργία του εξοπλισμού και του λογισμικού. (iii) Οργανώνει και λειτουργεί γραφείο πληροφοριών για την παροχή άμεσης ενημέρωσης και κατευθύνσεων στους ενδιαφερόμενους για θέματα του επιχειρησιακού προγράμματος. (iv) Οργανώνει και τηρεί βιβλιοθήκη εργαλείων, μελετών, στοιχείων και απαραίτητων βοηθημάτων για τις ανάγκες της ειδικής υπηρεσίας. (v) Χειρίζεται τα θέματα που αφορούν στην υλικοτεχνική υποδομή και το προσωπικό και ειδικότερα τα διοικητικά, οικονομικά και τα θέματα οργάνωσης και εκπαίδευσης. (vi) Μεριμνά για την οργάνωση των συνεδριάσεων της Επιτροπής Παρακολούθησης. (vii) Τηρεί το πρωτόκολλο και το αρχείο της Υπηρεσίας, έχει την ευθύνη διακίνησης των εγγράφων και την εν γένει γραμματειακή υποστήριξη των μονάδων και του προσωπικού της. (viii) Βεβαιώνει το γνήσιο της υπογραφής και επικυρώνει αντίγραφα. ΙV.2 Προγραμματική περίοδος 2007-2013: Επιχειρησιακό Πρόγραμμα Ενίσχυση της Προσπελασιμότητας - αρμοδιότητες στα πλαίσια του άρθρου 1, σημείο 2 της παρούσης  (i) Μεριμνά για την κατάρτιση του ετήσιου προγράμματος ενεργειών τεχνικής υποστήριξης της εφαρμογής σε συνεργασία με τις άλλες μονάδες και την υποβολή του προς έγκριση στην Εθνική Αρχή Συντονισμού του ΥΠΟΙΟ (ν. 3614/2007, αρθ. 19, παρ. 3). Εκτελεί τα έργα τεχνικής υποστήριξης της εφαρμογής με δικαιούχο την Ενδιάμεση Διαχειριστική Αρχή και τηρεί τα στοιχεία φυσικού και οικονομικού αντικειμένου των έργων αυτών. (ii) Καταρτίζει, σε συνεργασία με τις άλλες μονάδες, και υποβάλλει στο Γενικό Γραμματέα του Υπουργείου Μεταφορών και Επικοινωνιών, μέχρι την 30 Νοεμβρίου εκάστου έτους, ετήσιο πρόγραμμα ενεργειών για το επόμενο έτος με ποσοτικούς και ποιοτικούς στόχους με βάση το στρατηγικό προγραμματισμό της Διάσκεψης των Προέδρων των Επιτροπών Παρακολούθησης. Καταρτίζει τις περιοδικές εκθέσεις για τα επιτευχθέντα αποτελέσματα σε σχέση με τους ετήσιους στόχους σε συνεργασία με τις άλλες Μονάδες. (iii) Οργανώνει και λειτουργεί το γραφείο ΟΠΣ, το οποίο σε συνεργασία με την αντίστοιχη υπηρεσία της Εθνικής Αρχής Συντονισμού, έχει την ευθύνη για την ορθή και απρόσκοπτη λειτουργία του ΟΠΣ στην Ενδιάμεση Διαχειριστική Αρχή και παρέχει υποστήριξη προς τους χρήστες και τους δικαιούχους για την ορθή χρήση και λειτουργία του. Παρέχει τεχνική υποστήριξη και εκπαίδευση στο προσωπικό της Ενδιάμεσης Διαχειριστικής Αρχής για τη λειτουργία του εξοπλισμού και του λογισμικού. (Μετά τη σελ. 16,248) Σελ. 16,249 Τεύχος- Σελ. « Υπουργείο Υποδομών, Μεταφορών και Δικτύων » 21.Α.α.127 (iv) Οργανώνει και λειτουργεί γραφείο πληροφοριών για την παροχή άμεσης ενημέρωσης και κατευθύνσεων στους ενδιαφερόμενους για θέματα του επιχειρησιακού προγράμματος και ιδίως για τα δικαιώματα και τις υποχρεώσεις τους, τους εθνικούς και κοινοτικούς κανόνες επιλεξιμότητας που εφαρμόζονται για το επιχειρησιακό πρόγραμμα, τις ειδικότερες απαιτήσεις για τις επί μέρους προκηρύξεις πράξεων, τις απαιτήσεις τήρησης χωριστού λογιστικού συστήματος ή επαρκούς λογιστικής κωδικοποίησης, τα στοιχεία που πρέπει να τηρούνται και να αποστέλλονται στην Ενδιάμεση Διαχειριστική Αρχή. (v) Οργανώνει και τηρεί βιβλιοθήκη εργαλείων, μελετών, στοιχείων και απαραίτητων βοηθημάτων για τις ανάγκες της ειδικής υπηρεσίας. (vi) Χειρίζεται τα θέματα που αφορούν στην υλικοτεχνική υποδομή και το προσωπικό και ειδικότερα τα διοικητικά, οικονομικά και τα θέματα οργάνωσης και εκπαίδευσης. (vii) Υποστηρίζει την οργάνωση των συνεδριάσεων της Επιτροπής Παρακολούθησης του οικείου επιχειρησιακού προγράμματος. (viii) Τηρεί το πρωτόκολλο και το αρχείο της Υπηρεσίας, έχει την ευθύνη διακίνησης των εγγράφων και την εν γένει γραμματειακή υποστήριξη των μονάδων και του προσωπικού της. (ix) Βεβαιώνει το γνήσιο της υπογραφής και επικυρώνει αντίγραφα. Άρθρο 4 Προσωπικό της Ειδικής Υπηρεσίας «Ενδιάμεση Διαχειριστική Αρχή Μεταφορών» Για τη στελέχωση της Ειδικής Υπηρεσίας «Ενδιάμεση Διαχειριστική Αρχή Μεταφορών» εφαρμόζεται το άρθρο 18 του ν. 3614/2007.  Το προσωπικό της Ειδικής Υπηρεσίας ανέρχεται σε 38 άτομα τα οποία είναι: Α. Κατηγορία Πανεπιστημιακής Εκπαίδευσης (Π.Ε.), συμπεριλαμβανομένου και του ειδικού επιστημονικού προσωπικού, 32 άτομα. Β. Κατηγορία Τεχνολογικής Εκπαίδευσης (Τ.Ε.), 3 άτομα. Γ. Κατηγορία Δευτεροβάθμιας Εκπαίδευσης (Δ.Ε.), 2 άτομα. Δ. Κατηγορία Υποχρεωτικής Εκπαίδευσης (Υ.Ε.), 1 άτομο. Τα στελέχη των Μονάδων, δύνανται να ασκούν παράλληλα καθήκοντα άλλων Μονάδων, σε ότι αφορά θέματα των Επιχειρησιακών Προγραμμάτων 2000-2006. Σελ. 16,250 Τεύχος- Σελ. Άρθρο 5 Ορισμός Προϊσταμένου της Ειδικής Υπηρεσίας «Ενδιάμεση Διαχειριστική Αρχή Μεταφορών», των ασκούντων καθήκοντα προϊσταμένων στις μονάδες της και αναπλήρωση του προϊσταμένου της Για τον ορισμό του προϊσταμένου της Ενδιάμεσης Διαχειριστικής Αρχής Μεταφορών εφαρμόζεται το άρθρο 18 του ν. 3614/2007. Απόντος ή κωλυόμενου του Προϊσταμένου της, αναπληρώνεται από υπάλληλο ο οποίος μπορεί να ασκεί και καθήκοντα προϊσταμένου μονάδος της. Για τον ορισμό προϊσταμένων των επιμέρους μονάδων της Ενδιάμεσης Διαχειριστικής Αρχής Μεταφορών εφαρμόζεται το άρθρο 18 του ν. 3614/2007. Η ισχύς της παρούσας απόφασης αρχίζει από τη δημοσίευσή της. 21.Α.α.127 « Υπουργείο Υποδομών, Μεταφορών και Δικτύων »